Der var tordag eftermiddag lodtrækning til kvindernes Champions League, som er en knockout-fase med 32 hold.  I bowlen lå Fortuna Hjørring selvfølgelig også grundet deres danske mesterskab. Fortuna Hjørring endte med at trække spanske Athletic Club fra Bilbao, som vandt det spanske mesterskab i kvindefodbold sidste sæson - ét point foran mægtige FC Barcelona. Bilbao-kvinderne tabte kun to kampe ud af deres 30 kampe sidste sæson og endte med en målscore på +60 i den spanske række. Området er blandt andet kendt for deres fanatiske fans - i hvert fald når de følger deres mandlige hold, som hører til i subtoppen af La Liga. Første opgør mellem Fortuna Hjørring og Athletic Club bliver spillet den 5. eller 6. oktober, mens returopgøret bliver spillet ugen efter enten den 12. eller 13. oktober.

Opsummering:
Der venter hård modstand til Fortuna Hjørring, når årets Champions League sættes i gang i starten af oktober.